নতুন কুঁড়ি

নতুন কুঁড়ি বাংলাদেশের শিশু-কিশোরদের প্রতিভা অন্বেষণমূলক একটি জাতীয় টেলিভিশন প্রতিযোগিতা। অনুষ্ঠানটি মূলত শিশু শিল্পীদের গান, আবৃত্তি, অভিনয়, নৃত্যসহ বিভিন্ন সাংস্কৃতিক দক্ষতা প্রদর্শনের একটি মাধ্যম হিসেবে পরিচিত। এর মাধ্যমে বহু খ্যাতনামা শিল্পীর শৈশবের প্রতিভা জাতির সামনে উঠে এসেছে। 

নতুন কুঁড়ি নামটি নেওয়া হয়েছে কবি গোলাম মোস্তফার কিশোর কবিতা থেকে, যার প্রথম পনেরো লাইন অনুষ্ঠানের সূচনাসংগীত হিসেবে ব্যবহৃত হয়।

 ইতিহাস 
১৯৬৬ সালে পাকিস্তান টেলিভিশনে মোস্তফা মনোয়ারের প্রযোজনায় এই প্রতিযোগিতার সূচনা হয়, তখন এটি সীমিত আকারে সরাসরি সম্প্রচারিত হতো। বাংলাদেশের স্বাধীনতার পর ১৯৭৬ সালে মোস্তফা মনোয়ারের নির্দেশনায় বাংলাদেশ টেলিভিশনে (বিটিভি) “নতুন কুঁড়ি” নামে জাতীয় প্রতিযোগিতা হিসেবে পুনরায় চালু হয়, যা ২০০৫ সাল পর্যন্ত নিয়মিত সম্প্রচারিত হয়।

পরে ২০২০ সালে অনুষ্ঠানটি আবার শুরু করার পরিকল্পনা ছিল, তবে কোভিড-১৯ মহামারীর কারণে তা স্থগিত করা হয়। ২০২৫ সালে বাংলাদেশ টেলিভিশন পুনরায় নতুন কুঁড়ি চালুর ঘোষণা দেয়। ২০২৫ সালের ১২ আগস্ট রাতে সামাজিক যোগাযোগমাধ্যমে নিজস্ব পাতায় এই তথ্য জানায় বিটিভি। যার প্রাথমিক বাছাই পর্ব ১৫ আগস্ট বাংলাদেশের ১৯টি অঞ্চলে শুরু হয়।

অংশগ্রহণকারী
নতুন কুঁড়ি প্রতিযোগিতার কয়েকজন উল্লেখযোগ্য বিজয়ী শিশু শিল্পী হলেন তারানা হালিম, রুমানা রশীদ ঈশিতা, তারিন জাহান, মেহের আফরোজ শাওন, সাবরিন শাকা মীম এবং নুসরাত ইমরোজ তিশা প্রমুখ।

 তমালিকা কর্মকার (নাচ)
 মেহবুবা মাহনূর চাঁদনী (নাচ)
 সামিনা চৌধুরী (গান) ১৯৭৭
 কঁনক চাপা (গান)
 জাকিয়া বারী মম
 হৈমন্তী রক্ষিত দাশ

তথ্যসূত্র

বহিঃসংযোগ


বিষয়শ্রেণী:বাংলাদেশ টেলিভিশনের অনুষ্ঠান
বিষয়শ্রেণী:১৯৭৬-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:বাংলাদেশ টেলিভিশনের মৌলিক অনুষ্ঠান
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান